钦定古今图书集成/理学汇编/学行典/第255卷 > 蒋又滋
## 钦定古今图书集成/理学汇编/学行典/第255卷 > 蒋又滋

按《零陵县志》：“蒋又滋，字顺一，少负大志，性聪颖，读书
目数行下，恂恂雅饬，不以才智先人。丁亥谷贵，斗米
钱十千，有里妇王氏姑嫂乞食于家，又滋衣食之，月
馀方还。又有因米贵而贷者，不责偿，举其券悉焚之。
晚年筑室隐居，博极群书，著述甚富。有《尚书合参》《拙
馀诗集》《白石幻笔》《东山雅言》等集，藏于家。年八十卒。”